RTIની અરજી કરનારા ચેતન કોઠારીએ હૉસ્પિટલની સ્થિતિ વિશે જણાવ્યું હતું કે ‘BMCની ચૂંટણી નજીક આવતી હોવાથી મતદારોને આકર્ષવા માટે ઉતાવળે ભગવતી હૉસ્પિટલ શરૂ કરી દેવામાં આવી હતી. BMCના આળસુ કર્મચારીઓને આંબેડકર હૉસ્પિટલમાં ઓછું કામ હોવાથી એ લોકો પાછા આવવા માગતા નથી. જોકે આંબેડકર હૉસ્પિટલમાં એની જરૂરિયાત કરતાં ડબલ સ્ટાફ છે. જેમ કે એક ડિપાર્ટમેન્ટમાં ૧૪ કર્મચારી હોય તો પ્રત્યેક કર્મચારીનો ૧૪ દિવસે એક વખત નાઇટ-ડ્યુટીનો વારો આવે અને ૭ કર્મચારી હોય તો દરેક કર્મચારીનો ૭ દિવસે એક વખત નાઇટ-ડ્યુટીનો વારો આવે.’